Farida Kabir

Farida Mohammad Kabir (alizaliwa London, Uingereza, 25 Julai 1992https://web.archive.org/web/20210520133233/https://amp.ww.en.freejournal.org/63993633/1/farida-kabir.html) ni mtaalamu wa magonjwa, msanidi programu, na mjasiriamali wa teknolojia kutoka nchini Nigeria.

Pia Farida ndiye kiongozi wa timu ya Google Women TechMakers na mratibu mwenza wa Google Developer Group, Abuja. Farida Mohammad Kabir pia ndiye mwanzilishi na mkurugenzi Mtendaji wa OTRAC, kampuni ya teknolojia ya afya ambayo inatengeneza mifumo ya biashara ya sekta ya afya nchini Nigeria. 

Maisha na Elimu
Farida ndiye mkubwa kati ya mabinti watano katika familia yao. Kabir alisoma shule ya msingi huko Lagos na shule ya upili huko Kaduna, Nigeria. Baada ya kumaliza elimu ya msingi, alijiunga na Chuo Kikuu cha Ahmadu Bello, Zaria nchini Nigeria kutoka Januari 2009 hadi Aprili 2014, ambapo alipata Shahada ya Sayansi katika Biolojia. 

Mnamo mwaka wa 2015, alijiunga na mafunzo ya kuwa mtaalamu wa magonjwa ya kuambukiza kupitia Mpango wa Mafunzo ya Epidemiolojia na Maabara ya NCDC. Baadaye alipata udhamini kutoka Taasisi ya Visiola ili kusoma maendeleo ya mifumo ya kompyuta. Kabir pia ana shahada ya MBA kutoka Shirika la Fedha la Kimataifa la Benki ya Dunia.  

 Kazi 
Kabir alianza taaluma yake ya afya ya umma kama mchambuzi wa data katika Kituo cha Kudhibiti Magonjwa cha Nigeria (NCDC) wakati wa mlipuko wa Ebola wa 2014 - 2015 nchini humo. Pia amefanya kazi na kituo cha operesheni za dharura cha homa ya Lassa kama afisa msaidizi wa mawasiliano chini ya kitengo cha uhamasishaji kijamii na mawasiliano cha NCDC.

Mnamo mwaka wa 2016, Farida Mohammad Kabir alikuwa mmoja wa wanawake watano waliopongezwa na Rais wa Ufaransa François Hollande kwa kutambua mafanikio yake katika ujasiriamali wa teknolojia ya afya. Mwaka huo huo, alirudi kusomea ukuzaji programu kupitia ufadhili wa masomo kutoka Visiola Foundation. Alifanya kazi kama mwanafunzi katika kampuni ya programu ya hotels.ng, inayomilikiwa na Mark Essien. Pia amejiunga na miradi ya programu na makampuni kama eForge Solutions na SAMS.

Mnamo mwaka wa 2017, Farida Kabir alihamia sekta ya kibinafsi kufanya kazi katika eneo la teknolojia ya afya. Alianzisha OTRAC, kampuni ya teknolojia ya afya inayounda mifumo ya programu za biashara kwa sekta ya afya nchini Nigeria.  OTRAC ilianzishwa mwaka 2017 na inafanya kazi sasa nchini Nigeria na Afrika Kusini.  

Kabir ndiye balozi na kiongozi wa timu ya Google Women TechMakers Abuja. Google Women TechMakers ni programu inayosaidia na kuhamasisha wanawake kuingia na kuendelea katika maeneo ya STEM (Science,Technology,Engineering and Mathematics), ambayo ni Sayansi, Teknolojia, Uhandisi, na Hisabati. 

Mnamo mwaka  2019, alitajwa kama mmoja wa wanawake 100 waliovutia zaidi nchini Nigeria na Leading Ladies Africa (LLA). 

 Mshauri wa ICT wa Shirikisho (2018–2020) 
Kabir aliwahi kuwa mshauri wa Shirikisho wa ICT kwa mpango wa Idara ya Maendeleo ya Kimataifa (DFID) unaoitwa Kushirikisha, Kurekebisha, na Kujifunza (PERL). Huu ni mradi wa miaka mitano unaolenga kuimarisha taasisi za serikali na kuongeza ushiriki wa wananchi. 

Tanbihi

Jamii:wanasayansi wa Nigeria